समाचार स्रोतका अनुसार देउवाले यो भेटघाट आगामी मंसिर ५ देखि ९ गतेसम्म काठमाडौँमा हुने महासमिति बैठकलाई लक्षित गर्दै अघि बढाएका हुन् । उनले सांसदहरुलाई मन्त्री बनाइदिने र सांसद नरहेका महासमिति सदस्यहरुलाई राम्रो ठाउँमा राजनीतिक नियुक्ति दिने आश्वासन दिएका छन् । देउवालाई भेटेर फर्केका एक महासमिति सदस्यले भने, ‘अबको २–३ वर्षभित्र कम्युनिष्टहरु फुट्ने निश्चित भइसकेको छ, त्यसपछि प्रधानमन्त्री बन्ने म नै हो, अर्को स्थानीय र आमनिर्वाचन मेरै नेतृत्वमा हुन्छ, तपाईंहरु ढुक्क हुनुहोस् ।’
